สารวัตรปืนฝืด

สารวัตรปืนฝืด หรือ The Pink Panther เป็นภาพยนตร์ตลก กำกับโดย เบลค เอ็ดเวิร์ดส์ และเอ็ดเวิร์ดส์ได้เขียนบทร่วมกับ เมาริซ ลิชลิน นำแสดงโดย เดวิด นิเวน, ปีเตอร์ เซลเลอร์ส, โรเบิร์ต แวกเนอร์, คาปูชีน และ เคลาเดีย คาร์ดินัล

เนื้อเรื่องย่อ
เนื้อเรื่องเกี่ยวกับเซอร์ชาร์ลส ลิตตัน (เดวิด นิเวน) บุคคลระดับสูงที่คนทั่วไปต่างรู้จัก แต่ไม่มีใครรู้ว่าจริงๆ แล้วเขาก็คือ จอมโจรแฟนธ่อม หัวขโมยอันดับชื่อก้องที่เมื่อเล็งของชิ้นไหนแล้วต้องได้ทุกครั้งไป และล่าสุดสิ่งของที่เขาหมายตาไว้ก็คือ เพชรพิงค์ แพนเธอร์ (เป็นเพชรที่มีตำหนิเป็นรูปเสือสีชมพูอยู่ข้างใน) ซึ่งอยู่ในความครอบครองของเจ้าหญิงดาล่า (เคลาเดีย คาร์ดินัล) ผู้เลอโฉม ขณะเดียวกันสารวัตรจ๊าค คลูโซ (ปีเตอร์ เซลเลอร์ส) ซึ่งคอยตามล่าแฟนธ่อมก็มั่นใจว่ามันจะต้องขโมยเพชรเม็ดนี้แน่ๆ เขาก็เลยคอยจับตาดูเพชรเม็ดนี้อยู่ตลอดเช่นกัน ซึ่งมีผู้ที่เกี่ยวข้องกับเรื่องนี้อีกก็คือ ซีโมน (คาปูชีน) ภรรยาของคลูโซ และ จอร์จ ลิตตัน (โรเบิร์ต แวกเนอร์) หลานของเซอร์ชาร์ลส

นักแสดงนำ
 เดวิด นิเวน รับบทเป็น เซอร์ชาร์ลส์ ลิตตัน
 ปีเตอร์ เซลเลอร์ส รับบทเป็น สารวัตรจ๊าค คลูโซ
 โรเบิร์ต แวกเนอร์ รับบทเป็น จอร์จ ลิตตัน
 คาปูชีน รับบทเป็น ซีโมน ลิตตัน
 เคลาเดีย คาร์ดินัล รับบทเป็น เจ้าหญิงดาล่า
 เบรนดา ดี. เบรนซี รับบทเป็น แองเจล่า ดันนิง
 คอลิน กอร์ดอน รับบทเป็น ทัคเกอร์

ดนตรี
อัลบั้มดนตรีได้จัดจำหน่ายโดย RCA Victor และดนตรีได้ประพันธ์โดย เฮนรี แมนซินี ในปี ค.ศ. 2005 ดนตรีในเรื่องนี้ได้รับการยกย่องโดยขึ้นอันดับที่ 20 ในการจัดอันดับของ สถาบันภาพยนตร์อเมริกัน หรือ AFI ว่าเป็น 1 ใน 25 ดนตรีประกอบภาพยนตร์ที่ยอดเยี่ยมที่สุด

ทุกเพลงประพันธ์โดย เฮนรี แมนซินี ยกเว้นทีที่บันทึกไว้

Side one
 "The Pink Panther Theme" – 2:35
 "It Had Better Be Tonight (Meglio Stasera)" (ทำนอง) – 1:44
 "Royal Blue" – 3:09
 "Champagne and Quail" – 2:45
 "The Village Inn" – 2:34
 "The Tiber Twist" – 2:47

Side two
 "It Had Better Be Tonight (Meglio Stasera)" (มีเสียงร้อง) (เฮนรี แมนซินี - จอห์นนี เมอร์เซอร์) – 1:56
 "Cortina" – 1:52
 "The Lonely Princess" – 2:25
 "Something for Sellers" – 2:45
 "Piano and Strings" – 2:34
 "Shades of Sennett" – 1:22

อ้างอิง
Notes

ดูเพิ่ม 

 
 
 
 

ภาพยนตร์ชุด เดอะ พิงค์ แพนเธอร์